title: Chicoria (desambigación)
text: O fitonimo chicoria (d'o latín <*CICHORĪA, plural neutro de <CICHORIU) ye una denominación común en as luengas iberorromances que s'emplega ta qualques plantas herbacias comuns d'a familia Asteraceae, que tienen en común una roseta de fuellas comestibles y amargas en a base, un trallo floral altero, que a sobén s'envista por alto d'a resta de hierbas, y a vena pivotant, napiforme, de sabor muit amarga, que tiene propiedatz medicinals sobre l'aparello dichestivo y anti-bacterianas.
  
  O nombre chicoria ye comun en as romances d'a peninsula Iberica y conta con unatra variant muit común, achicoria, con a- protetica. En aragonés, «chicoria» y «achicoria» son as variants más comuns y distribuidas, como tamién pasa en castellano. En aragonés, manimenos, se documenta tamién variants minoritarias como chicoira, (común con o catalán xicoira), un caso de metatesi dende a radiz latina, y chocoria y chocaina. A forma «chocaina» podría estar una deformación en incorporando-ie a desinencia en -aina producida por asimilación a livel popular con belatros fitonimos comuns, como as «plantainas» u a «ferraina».
  
  Desambigación 
  
  Por tanto, con o nombre de «chicoria» u beluna d'as suyas variants, se puede fer referencia a:
  
  Principalment as planta d'o chenero Cichorium.
  Especialment Cichorium intybus, hierba europea muit común.
  A hierba Taraxacum officinale, o carnarol u carnaruelo propriament dito.
  Eventualment, a roseta de fuellas basals de Hypochaeris radicata.
  Como achicoria dulce, a hierba Chondrilla juncea.
  
  Referencias